
(Nõusolek)
Euroopa Parlament,
–	võttes arvesse komisjoni 4. detsembri 2024. aasta ettepanekut (C10-0210/2024),
[bookmark: _GoBack]–	võttes arvesse Euroopa Parlamendi ja nõukogu 31. mai 2024. aasta määruse (EL) 2024/1620 (millega asutatakse Rahapesu ja Terrorismi Rahastamise Tõkestamise Amet ning muudetakse määruseid (EL) nr 1093/2010, (EL) nr 1094/2010 ja (EL) nr 1095/2010)[footnoteRef:1] artikli 68 lõiget 1, [1: 	ELT L, 2024/1620, 19.6.2024, ELI: http://data.europa.eu/eli/reg/2024/1620/oj.] 

–	võttes arvesse kodukorda,
–	võttes arvesse majandus- ja rahanduskomisjoni ning kodanikuvabaduste, justiits- ja siseasjade komisjoni raportit (A10-0032/2024),
A.	arvestades, et määruse (EL) 2024/1620 artikli 68 lõikes 1 on sätestatud, et Rahapesu ja Terrorismi Rahastamise Tõkestamise Ameti eesistuja valitakse saavutuste, oskuste, teadmiste, usaldusväärsuse, tunnustatuse, rahapesu ja terrorismi rahastamise tõkestamise valdkonna kogemuste ning muu asjaomase kvalifikatsiooni alusel;
B.	arvestades, et Euroopa Parlament on võtnud kohustuse tagada liidu institutsioonide, organite ja asutuste juhtivatel ametikohtadel sooline tasakaal; arvestades, et kõik liidu ja liikmesriikide institutsioonid ja organid peaksid rakendama soolise tasakaalu tagamiseks konkreetseid meetmeid;
C.	arvestades, et vastavalt määruse (EL) 2024/1620 artikli 68 lõikele 1 võttis komisjon 9. oktoobril 2024 vastu nimekirja kandidaatidest Rahapesu ja Terrorismi Rahastamise Tõkestamise Ameti eesistuja ametikohale ning majandus- ja rahanduskomisjon ning kodanikuvabaduste, justiits- ja siseasjade komisjon korraldasid 25. novembril 2024 nende kandidaatide kuulamised;
D.	arvestades, et vastavalt määruse (EL) 2024/1620 artikli 68 lõikele 1 edastas komisjon 9. oktoobril 2024 selle nimekirja Euroopa Parlamendile;
E.	arvestades, et 4. detsembril 2024 võttis komisjon vastu ettepaneku nimetada Bruna Szego Rahapesu ja Terrorismi Rahastamise Tõkestamise Ameti eesistujaks ning edastas selle ettepaneku Euroopa Parlamendile;
F.	arvestades, et majandus- ja rahanduskomisjon ning kodanikuvabaduste, justiits- ja siseasjade komisjon hindasid seejärel Rahapesu ja Terrorismi Rahastamise Tõkestamise Ameti eesistuja ametikohale esitatud kandidaadi sobivust, pidades eelkõige silmas määruse (EL) 2024/1620 artiklis 68 sätestatud nõudeid;
G.	arvestades, et majandus- ja rahanduskomisjon ning kodanikuvabaduste, justiits- ja siseasjade komisjon korraldasid 16. detsembril 2024 Bruna Szego kuulamise, kus ta esines avasõnavõtuga ja vastas seejärel parlamendikomisjonide liikmete küsimustele;
1.	annab nõusoleku Bruna Szego nimetamiseks Rahapesu ja Terrorismi Rahastamise Tõkestamise Ameti eesistujaks;
2.	teeb presidendile ülesandeks edastada käesolev otsus nõukogule, komisjonile, Rahapesu ja Terrorismi Rahastamise Tõkestamise Ametile ning liikmesriikide valitsustele.

